ນັກເຄື່ອນໄຫວຕ້ານໂຣກເອດສ໌ ໃນມຽນມາ ຈະສະໝັກ ເລືອກຕັ້ງສະພາ (ເບິ່ງວີດີໂອລາວ/ອັງກິດ)
ນາງ Phyu Phyu Thin ຄິດ​ວ່າຈະ ສະໝັກເຂົ້າແຂ່ງຂັນ​ເອົາ [jvoນັ່ງ​ໃນ​ສະພາ​ໃນ​ການ​ເລືອກ​ຄັ້ງ​ພິ​ເສດ ​ທີ່ຈະ​ມີ​ຂຶ້ນ​ໃນ​ໄວໆ​ນີ້. ພ້ອມ​ກັບ​ທ່
ນັບຕັ້ງແຕ່ເຂົ້າມາບໍລິຫານປະເທດບໍ່ເຖິງນຶ່ງປີ ລັດຖະບານຊຸດໃໝ່ຂອງມຽນມາກໍໄດ້ດໍາເນີນ ການປະຕິຮູບຫລາຍສິ່ງຫລາຍຢ່າງ ທີ່ໄດ້ໃຫ້ກໍາລັງໃຈແກ່ ແມ່ນແຕ່ພວກທີ່ຕ້ອງຕິລັດຖະ ບານຫລາຍທີ່ສຸດ ຕະຫລອດມານັ້ນ ການປ່ອຍຕົວພວກນັກໂທດການເມືອງ ພ້ອມກັບການໃຫ້ຄໍາ ໝັ້ນສັນຍາທີ່ຈະຈັດໃຫ້ມີການເລືອກຕັ້ງທີ່ເປີດກວ້າງຫລາຍຂຶ້ນນັ້ນ ແມ່ນກໍາລັງລໍ້ໃຈ ໃຫ້ພວກຕໍາໜິຕິຕຽນເຫລົ່ານັ້ນບາງຄົນ ເຂົ້າມາຮ່ວມໃນເວທີການເມືອງ ຜູ້ສື່ຂ່າວວີໂອເອ Danielle Bernstein ລາຍງານຈາກເມືອງຢາງກຸ້ງ ກ່ຽວກັບນັກເຄຶ່ອນໄຫວມາດົນນານຄົນນຶ່ງ ທີ່ກໍາລັງພິຈາລະນາຈະສະໝັກເຂົ້າແຂ່ງຂັນເລືອກຕັ້ງເອົາບ່ອນນັ່ງໃນສະພາ ທອງປານ ມີເລຶ່ອງນີ້ມາສະເໜີທ່ານ ເມຶ່ອປີກາຍນີ້ພວກເຈົ້າໜ້າທີ່ມຽນມາຂູ່ວ່າຈະປິດສຸກສາລາ ຫລືຄລີນິກປິ່ນປົວໂຣກເອດສ໌ ຂອງນາງ Phyu Phyu Thin ທີ່ຕັ້ງຢູ່ໃນເຂດຊານເມືອງແຫ່ງນຶ່ງຂອງນະຄອນຢ່າງກຸ້ງ ມີພວກຄົນເຈັບຫລາຍກວ່າ 40 ຄົນ ທີ່ອາໃສປິ່ນປົວຢູ່ສຸກສາລາແຫ່ງນີ້ໃນສະພາບບ່ອນ ຢູ່ທີ່ພື້ນຖານທີ່ສຸດ ຄົນເຈັບເຫລົ່ານີ້ສ່ວນຫລາຍແມ່ນບໍ່ມີເງິນພໍທີ່ຈະໄປຮັບການປິ່ນປົວ ຫລືບໍ່ມີທາງເລືອກອື່ນໆເລີຍ ແລະຄົນເຈັບບາງຄົນ ເຊັ່ນເດັກອາຍຸ 20 ເດືອນຄົນນີ້ ກໍ ເປັນລູກກໍາພ້າເພາະວ່າພໍ່ແມ່ເສຍຊີວິດຍ້ອນເຊື້ອໄວຣັສເອັຈໄອວີນັ້ນ ນາງ Phyu Phyu Thin ໄດ້ໃຊ້ເວລາສ່ວນໃຫຍ່ໃນໄລຍະສິບປີຜ່ານມາ ຊ່ວຍເຫລືອປິ່ນປົວພວກຄົນ ເຈັບເຊັ່ນເດັກຄົນນີ້ ລາວເວົ້າວ່າ: ຫລັງຈາກພວກເຈົ້າໜ້າທີ່ມຽນມາ ຂູ່ວ່າ ຈະຂັບໄລ່ພວກຄົນເຈັບ ອອກຈາກສຸກສາລາແຫ່ງດັ່ງກ່າວ ນີ້ ທ່ານນາງອອງຊານ ຊູຈີ ຜູ້ນໍາ ສັນນິບາດແຫ່ງຊາດ ເພື່ອປະຊາ ທິປະໄຕ ໄດ້ໃຊ້ຊື່ສຽງຂອງທ່ານ ນາງດຶງຄວາມສົນໃຈໄປໃສ່ສຸກສາ ລາ ແລະບັນຫາໄດ້ກໍຢຸດລົງ ມາ ບັດນີ້ນາງ Phyu Phyu Thin ໄດ້ເປີດສຸກສາລາແຫ່ງທີ່ສອງຂຶ້ນ ອີກ ເພື່ອໃຫ້ສາມາດສະໜອງ ຕອບຄວາມຕ້ອງການດ້ານການ ຮັກສາປິ່ນປົວນັ້ນ ນາງ Phyu Phyu Thin ຮອດຄິດວ່າຈະ ສະໝັກ ເຂົ້າແຂ່ງຂັນເອົາບ່ອນ ນັ່ງໃນສະພາໃນການເລືອກຄັ້ງ ພິເສດທີ່ ຈະມີຂຶ້ນໃນໄວໆນີ້ ພ້ອມກັບທ່ານນາງອອງຊານຊູຈີ ນາງເວົ້າວ່າ: ນາງ Phyu Phyu Thin ຍັງ ລັງເລໃຈທີ່ຈະຕໍາໜິຕິຕຽນລັດ ຖະບານອອກມາໂດຍກົງ ແຕ່ ນາງກໍເຊື່ອວ່າ ລັດຖະບານຈະ ຕ້ອງປະຕິບັດການຫລາຍຂຶ້ນ ກ່ວາເກົ່າ ສໍາລັບພວກປະຊາ ຊົນທັງຫລາຍ ທີ່ນາງໄດ້ອຸທິດ ຊີວິດຂອງນາງ ເພື່ອຊ່ວຍ ເຫລືອພວກເຂົາເຈົ້ານັ້ນ ນາງກ່າວວ່າ: ເຖິງແມ່ນການເລືອກຕັ້ງຄັ້ງພິເສດທີ່ຈະມາເຖິງນີ້ ອາດມີຜົນກະທົບໃນຂອບເຂດຈໍາກັດຕໍ່ ສະພາແຫ່ງຊາດຊຸດຕໍ່ໄປກໍຕາມ ແຕ່ມັນກໍສະແດງໃຫ້ເຫັນເຖິງ ການປ່ຽນແປງຢ່າງນຶ່ງໃນ ມຽນມາ ຄືໃນດ້ານທີ່ວ່າ ມາບັດນີ້ຄົນຄືນາງ Phyu Phyu Thin ແລະພວກສະມາຊິກ ອື່ນໆຂອງສັງຄົມພົນລະເຮືອນ ສາມາດປະຕິບັດງານຢ່າງເປີດກວ້າງໄດ້ແລ້ວ ແລະນັ້ນມັນ ອາດຈະເປັນການເປີດທາງໃຫ້ແກ່ພວກນັກການເມືອງລຸ້ນໃໝ່ ທີ່ເຂົ້າພົວພັນໃນສັງຄົມຢູ່ໃນ ມຽນມານັ້ນ